****

**Kritériá pre výber projektov**

**Program Slovensko 2021 - 2027**

**Poskytovateľ:** Ministerstvo hospodárstva Slovenskej republiky

**Časť Programu Slovensko 2021 - 2027, na ktorú sa kritériá pre výber projektov uplatňujú:**

|  |  |
| --- | --- |
| Priorita | 8P1 Fond na spravodlivú transformáciu |
| Špecifický cieľ | JSO8.1 Umožnenie regiónom a ľuďom riešiť dôsledky v sociálnej, hospodárskej a environmentálnej oblasti, ako aj v oblasti zamestnanosti spôsobené transformáciou smerom k energetickým a klimatickým cieľom Únie na rok 2030 a k dosiahnutiu cieľa klimaticky neutrálneho hospodárstva Únie do roku 2050 na základe Parížskej dohody. (FST) |
| Opatrenie | 8.1.3 Podpora pre veľké podniky (relevantné pre región horná Nitra a Košický kraj) |

Ministerstvo hospodárstva Slovenskej republiky

Verzia 1.0

**POŽIADAVKY PODĽA ČLÁNKU 73 O SPOLOČNÝCH USTANOVENIACH**

Požiadavky posudzované v súlade s článkom 73 ods. 1 a 2 nariadenia o spoločných ustanoveniach[[1]](#footnote-2) budú vo výzve zohľadnené v súlade s dokumentom riadiaceho orgánu pre Program Slovensko 2021 - 2027 „Všeobecná metodika a kritériá použité pre výber projektov“, ktorý bol v súlade s článkom 40 nariadenia o spoločných ustanoveniach schválený Monitorovacím výborom pre Program Slovensko dňa 31. 5. 2023.

**VECNÉ KRITÉRIÁ PRE VÝBER PROJEKTOV**

**I. Hodnotiace kritériá**

Pre toto opatrenie sa hodnotiace kritériá neuplatňujú.

**ii. Výberové kritériá[[2]](#footnote-3)**

|  |  |  |  |  |
| --- | --- | --- | --- | --- |
| P.č. | Kritérium | Typ kritéria | Počet bodov | Spôsob aplikácie |
| 1. | Príspevok projektu k plneniu cieľov Programu Slovensko | Bodované kritérium | 0 | Pomer výšky nenávratného finančného príspevku projektu a žiadateľom deklarovanej cieľovej hodnoty merateľného ukazovateľa projektu - *Vytvorené pracovné miesta v podporovaných subjektoch* je vyšší ako 73 000. |
| 1 | Pomer výšky nenávratného finančného príspevku projektu a žiadateľom deklarovanej cieľovej hodnoty merateľného ukazovateľa projektu - *Vytvorené pracovné miesta v podporovaných subjektoch* je nižší alebo rovný ako 73 000 a vyšší ako 64 000. |
| 2 | Pomer výšky nenávratného finančného príspevku projektu a žiadateľom deklarovanej cieľovej hodnoty merateľného ukazovateľa projektu - *Vytvorené pracovné miesta v podporovaných subjektoch* je nižší alebo rovný ako 64 000. |
| 2. | Zameranie podpory na prioritné oblasti priemyselnej výroby[[3]](#footnote-4) | Bodované kritérium | 0 | Projekt nie je zameraný na prioritné oblasti priemyselnej výroby. |
| 1 | Projekt je zameraný na prioritné oblasti priemyselnej výroby. |

Poradie ŽoNFP sa určí podľa súčtu bodov získaných v bodovaných výberových kritériách, pričom ŽoNFP sa zoradia od ŽoNFP s najväčším počtom bodov po ŽoNFP s najmenším počtom bodov. Poradie ŽoNFP sa určuje samostatne zo ŽoNFP s miestom realizácie projektu v okresoch Partizánske a Prievidza a samostatne za ŽoNFP s miestom realizácie projektu v okresoch Košice I., Košice II., Košice III., Košice IV., Košice - Okolie, Michalovce. V prípade, že dve alebo viac ŽoNFP budú dosahovať rovnaké umiestnenie v takto zostavenom príslušnom poradí a výška finančných prostriedkov určených na vyčerpanie vo výzve pre príslušné okresy nepostačuje na schválenie všetkých takýchto ŽoNFP, uplatnia sa v rámci tejto skupiny ŽoNFP nasledovné rozlišovacie kritériá:

|  |  |  |  |
| --- | --- | --- | --- |
| P.č. | Kritérium | Typ kritéria | Spôsob aplikácie |
| 1. | Miera príspevku projektu k plneniu cieľov Programu Slovensko | Rozlišovacie kritérium | Miera príspevku projektu k plneniu cieľov Programu Slovensko je vyjadrená ako pomer výšky nenávratného finančného príspevku projektu a žiadateľom deklarovanej cieľovej hodnoty merateľného ukazovateľa projektu - *Vytvorené pracovné miesta v podporovaných subjektoch*.  Aplikáciou tohto rozlišovacieho kritéria poskytovateľ vytvorí vzostupné poradie dotknutých ŽoNFP, počnúc od ŽoNFP s najnižšou hodnotou nenávratného finančného príspevku na jedno vytvorené pracovné miesto.  Výber ŽoNFP bude realizovaný na základe výsledkov aplikácie tohto výberového kritéria do výšky finančných prostriedkov určených na vyčerpanie vo výzve. |
| 2. | Moment doručenia úplnej ŽoNFP | Rozlišovacie kritérium | V prípade, že dve alebo viac ŽoNFP budú dosahovať rovnaké umiestnenie v poradí zostavenom na základe rozlišovacieho kritéria „Miera príspevku projektu k plneniu cieľov Programu Slovensko“ a výška finančných prostriedkov určených na vyčerpanie vo výzve nepostačuje na schválenie všetkých takýchto ŽoNFP, uplatní sa v rámci tejto skupiny ŽoNFP rozlišovacie kritérium „Moment doručenia úplnej ŽoNFP“.  V prípade ŽoNFP, ktoré boli pri prvom doručení do ITMS úplné, sa toto rozlišovacie kritérium uplatňuje ako moment doručenia úplnej ŽoNFP do ITMS.  V prípade ŽoNFP, ktoré neboli pri prvom doručení do ITMS úplné, sa za moment doručenia úplnej ŽoNFP do ITMS považuje dĺžka lehoty, ktorá je určená od momentu doručenia výzvy na doplnenie ŽoNFP do ITMS zo strany MH SR po moment doručenia úplnej ŽoNFP do ITMS zo strany žiadateľa. Ak z prevádzkových alebo technických dôvodov nie je možné predložiť prostredníctvom ITMS, považuje sa za moment doručenia úplnej ŽoNFP moment doručenia prílohy do elektronickej schránky poskytovateľa (ak sa príloha predkladá prostredníctvom elektronickej schránky) alebo moment odovzdania listinnej podoby prílohy na prepravu (ak sa príloha predkladá poštou alebo kuriérskou službou).  Aplikáciou tohto rozlišovacieho kritéria MH SR vytvorí poradie žiadateľov, pričom ako prvé v poradí budú podľa tohto rozlišovacieho kritéria zoradené ŽoNFP, ktoré boli pri prvom doručení do ITMS úplné a následne budú podľa tohto rozlišovacieho kritéria zoradené ŽoNFP, ktoré neboli pri prvom doručení do ITMS úplné. |

1. Nariadenie Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a  akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku. [↑](#footnote-ref-2)
2. Výberové kritériá sú súčasťou podmienky poskytnutia príspevku stanovenej vo výzve s názvom – *Kritériá pre výber projektov*. [↑](#footnote-ref-3)
3. Prioritné oblasti priemyselnej výroby pre účely regionálnej investičnej pomoci sú upravené v prílohe č. 4 k nariadeniu vlády č. 195/2018 Z. z., ktorým sa ustanovujú podmienky na poskytnutie investičnej pomoci, maximálna intenzita investičnej pomoci a maximálna výška investičnej pomoci v regiónoch Slovenskej republiky [↑](#footnote-ref-4)