**Kritériá pre výber projektov**

**Program Slovensko 2021– 2027**

**Poskytovateľ:** Ministerstvo životného prostredia Slovenskej republiky

**Špecifický cieľ:**

RSO2.5. Podpora prístupu k vode a udržateľného vodného hospodárstva (KF)

Opatrenie 2.5.2 Podpora infraštruktúry v oblasti nakladania s komunálnymi odpadovými vodami v aglomeráciách do 2000 EO so zameraním najmä[[1]](#footnote-1) na územia prioritné z environmentálneho hľadiska mimo dobiehajúcich regiónov

**Typ projektov:** dopytovo – orientované projekty

**POŽIADAVKY PODĽA ČLÁNKU 73 O SPOLOČNÝCH USTANOVENIACH**

Požiadavky posudzované v súlade s článkom 73 ***Nariadenia Európskeho parlamentu a Rady (EÚ) 2021/1060 z 24. júna 2021****, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku (ďalej ako „nariadenie o spoločných ustanoveniach“)* pri všetkých žiadostiach o poskytnutie nenávratného finančného príspevku (žiadosť o NFP) sú uvedené v dokumente *„Všeobecná metodika a kritériá použité pre výber projektov*“[[2]](#footnote-2), ktorý bol vypracovaný riadiacim orgánom pre Program Slovensko 2021 – 2027 a schválený *Monitorovacím výborom pre Program Slovensko 2021 – 2027* dňa 31. 05. 2023 v súlade s článkom 40 nariadenia o spoločných ustanoveniach.

**VECNÉ kritériÁ PRE VÝBER projektov**

Poskytovateľ môže ako vecné kritériá pre výber projektov stanoviť vylučujúce kritériá bodované kritériá a výberové kritériá.

**Vecné kritéria** pre výber dopytovo-orientovaných projektov[[3]](#footnote-3) predstavujú hodnotiace kritériá nad rámec minimálnych požiadaviek na výber projektov podľa článku 73 nariadenia o spoločných ustanoveniach.

Tieto vecné hodnotiace kritéria ako aj každá ich zmena, **podliehajú** podľa **čl. 40, ods. 2 nariadenia o spoločných ustanoveniach schváleniu Monitorovacím výborom pre Program Slovensko 2021 – 2027** **po ich prerokovaní v Komisii pri Monitorovacom výbore pre Program Slovensko 2021 – 2027 pre cieľ 2 (Zelenšia nízkouhlíková Európa)** politiky súdržnosti EÚ.

Nižšie definované vecné hodnotiace kritériá predstavujú **vylučujúce kritéria,** ktoré sú vyhodnocované iba možnosťou **áno alebo nie**, pričom **,,nie“** znamená automaticky **nesplnenie kritérií** pre výber projektov a **neschválenie žiadosti o NFP.**

**Vylučujúce kritéria sú jednotné a aplikujú sa pre všetky žiadosti o NFP.**

1. **Vylučujúce kritériá**

|  |  |  |  |  |
| --- | --- | --- | --- | --- |
| **Vylučujúce kritériá** | | | | |
| **1. Súlad projektu s legislatívou a so strategickými a koncepčnými dokumentmi na úseku vodného hospodárstva.** | | | | |
| **Predmet posúdenia** | | **Výsledok** | | **Slovný komentár** |
| *Posudzuje sa súlad projektu:*   1. *s cieľmi doplnkových opatrení smernice 2000/60/ES Európskeho parlamentu a rady z 23. októbra 2000, ktorou sa ustanovuje rámec pôsobnosti pre opatrenia spoločenstva v oblasti vodného hospodárstva (rámcová smernica o vode)  – s prílohou výzvy oprávnených aglomerácií do 2 000 EO situovaných v CHVO mimo dobiehajúcich regiónov;*   **Hodnotiaca otázka: Je projekt v súlade s doplnkovými opatreniami rámcovej smernice o vode**     1. *s nariadením vlády SR č. 269/2010 Z.z. ktorým sa ustanovujú požiadavky na dosiahnutie dobrého stavu vôd*   **Hodnotiaca otázka: Je projekt v súlade s nariadením vlády SR č. 269/2010 Z.z. ktorým sa ustanovujú požiadavky na dosiahnutie dobrého stavu vôd?**  *Zdroj overenia: Formulár ŽoNFP a príslušné prílohy ŽoNFP* | | áno | | *Projekt je v súlade:*   * *s cieľmi doplnkových opatrení smernice 2000/60/ES Európskeho parlamentu a rady z  23. októbra 2000, ktorou sa ustanovuje rámec pôsobnosti pre opatrenia spoločenstva v oblasti vodného hospodárstva (rámcová smernica o vode)  - ide o stavebný projekt, ktorý je zameraný na zlepšenie stavu vôd*   *a zároveň*   * *s nariadením vlády SR č. 269/2010 Z.z. ktorým sa ustanovujú požiadavky na dosiahnutie dobrého stavu vôd* |
| nie | | *Projekt je nie je v súlade:*   * *s cieľmi  doplnkových opatrení smernice 2000/60/ES Európskeho parlamentu a rady z 23. októbra 2000, ktorou sa ustanovuje rámec pôsobnosti pre opatrenia spoločenstva v oblasti vodného hospodárstva (rámcová smernica o vode)  a/alebo* * *nejde o stavebný projekt, ktorý je zameraný na zlepšenie stavu vôd a/alebo* * *s nariadením vlády SR  č. 269/2010 Z.z. ktorým sa ustanovujú požiadavky na dosiahnutie dobrého stavu vôd* |
| **2. Realizácia projektu** | | | | |
| **2A. Úroveň vyriešenia aglomerácie – alternatívne kritérium pre aglomerácie do 2000 EO** | | | | |
| **Posudzuje sa podľa žiadateľom zvolenej aktivity** (v prípade ak projekt nezahŕňa niektorú z aktivít podľa výzvy, tak odborný hodnotiteľ v časti „výsledok“ aj v časti „slovný komentár“ uvedie „N/A“)  V prípade ak ide o kombináciu s aktivitou opatrenia 2.5.4 osobitne sa posúdia aj hodnotiace kritériá pre opatrenie 2.5.4 | | | | |
| **Predmet posúdenia** | | **Výsledok** | | **Slovný komentár** |
| *V rámci aktivity č.* ***1 Budovanie stokovej siete a ČOV v aglomeráciách do 2000 EO nachádzajúcich sa v chránených vodohospodárskych oblastiach mimo dobiehajúcich regiónov*** *sa posudzuje, či každá riešená aglomerácia bude vyriešená v súlade s požiadavkami výzvy, t.j.:*   1. *v prípade výstavby, rozšírenia a zvýšenia kapacity stokových sietí a ČOV sa posudzuje, či dôjde k zabezpečeniu odvádzania a čistenia komunálnych odpadových vôd z celej riešenej aglomerácie* **Hodnotiaca otázka: Bude realizáciou aktivít projektu zabezpečené odvádzanie a čistenie komunálnych odpadových vôd z celej aglomerácie** **na požadované %?**   **a zároveň**  **Bude po realizácii projektu ČOV, do ktorej budú odvádzané odpadové vody zo stokovej siete (vrátane novo napojených producentov odpadových vôd) v súlade  s nariadením vlády SR č. 269/2010 Z. z. ktorým sa ustanovujú požiadavky na dosiahnutie dobrého stavu vôd?**   1. *súlad navrhovaného riešenia s Plánom rozvoja verejných kanalizácií pre územie SR na roky 2021 – 2027.*   **Hodnotiaca otázka: Je navrhované riešenie v súlade s navrhovaným riešením v prílohe 2-4 Plán rozvoja VK – prehľad kanalizačných systémov časti Plánu rozvoja verejných kanalizácií pre územie SR na roky 2021-2027 alebo v opačnom prípade je zdôvodnené alternatívne riešenie?**   1. *v prípade výstavby verejnej kanalizácie sa posudzuje, či riešené územie je súčasťou aglomerácie, t.j. či je vzdialenosť riešeného územia do 500 m od súvisle zastavaného územia riešenej aglomerácie*   **Hodnotiaca otázka: Je riešené územie, v ktorom bude predmetná kanalizácia realizovaná, súčasťou aglomerácie?**  *Zdroj overenia: Formulár ŽoNFP a príslušné prílohy ŽoNFP* | | áno | | 1. *Predmetná aglomerácia bude realizáciou aktivít projektu vyriešená a zároveň po realizácii projektu bude ČOV, do ktorej budú odvádzané odpadové vody zo stokovej siete (vrátane novo napojených producentov odpadových vôd), v súlade ~~s~~ nariadením vlády SR č. 269/2010 Z. z., ktorým sa ustanovujú požiadavky na dosiahnutie dobrého stavu vôd*     *zároveň*   1. *Súlad navrhovaného riešenia s Plánom rozvoja verejných kanalizácií pre územie SR na roky 2021 – 2027 je preukázaný, resp. vhodnosť riešenia (napojenia na ČOV) navrhovaného odlišne, než sa uvádza v prílohe 2-4 Plán rozvoja VK - prehľad kanalizačných systémov bola preukázaná resp. alternatívne riešenie je zdôvodnené (ak relevantné).*   *zároveň*   1. *Riešené územie, v ktorom je predmetná kanalizácia navrhovaná, je súčasťou aglomerácie* |
| nie | | 1. *Predmetná aglomerácia nebude realizáciou aktivít projektu vyriešená a/alebo zároveň po realizácii projektu nebude ČOV, do ktorej budú odvádzané odpadové vody zo stokovej siete (vrátane novo napojených producentov odpadových vôd) v súlade s nariadením vlády SR č. 269/2010 Z.z. ktorým sa ustanovujú požiadavky na dosiahnutie dobrého stavu vôd*   *a/alebo zároveň*   1. *Súlad s Plánom rozvoja verejných kanalizácií pre územie SR na roky 2021 – 2027 nie je preukázaný, resp. vhodnosť riešenia (napojenia na ČOV) navrhovaného odlišne, než sa uvádza v prílohe 2-4 Plán rozvoja VK - prehľad kanalizačných systémov nebola preukázaná resp. alternatívne riešenie nie je zdôvodnené (ak relevantné).* 2. *Celé riešené územie, v ktorom je predmetná kanalizácia navrhovaná nie je súčasťou aglomerácie* |
| *V rámci aktivity č.* ***2 Budovanie decentralizovaných  (t.j. individuálnych a iných primeraných) systémov nakladania s komunálnymi odpadovými vodami sa posudzuje, či sa aktivita realizuje spolu s aktivitou č. 1 Budovanie stokovej siete a ČOV v aglomeráciách do 2000 EO nachádzajúcich sa v chránených vodohospodárskych oblastiach mimo dobiehajúcich regiónov*****Hodnotiaca otázka:**  *\*realizácia samostatnej aktivity č. 2 je v súlade s podmienkami výzvy neoprávnená*  *Posudzuje sa, či riešené územie je súčasťou aglomerácie, t.j. či je vzdialenosť riešeného územia do 500 m od súvisle zastavaného územia riešenej aglomerácie*  **Hodnotiaca otázka: Je riešené územie súčasťou aglomerácie?**  *Zdroj overenia: Formulár ŽoNFP a príslušné prílohy ŽoNFP* | | áno | | *Predmetom ŽoNFP je realizácia aktivity č. 2 v kombinácii s aktivitou č. 1 Budovanie stokovej siete a čistiarní odpadových vôd v aglomeráciách do 2000 EO*  *a zároveň*  *Riešené územie je súčasťou aglomerácie.* |
| nie | | *Predmetom ŽoNFP je realizácia aktivity č. 2 samostatne\**  *a zároveň/alebo*  *Celé riešené územie nie je súčasťou aglomerácie.* |
| **3. Účelnosť a vecná oprávnenosť výdavkov projektu** | | | | |
| **Predmet posúdenia** | | **Výsledok** | | **Slovný komentár** |
| *Posudzuje sa, či sú žiadané výdavky projektu vecne oprávnené v zmysle riadiacej dokumentácie upravujúcej oblasť oprávnenosti výdavkov, resp. výzvy a či spĺňajú podmienku účelnosti vzhľadom k stanoveným cieľom a očakávaným výstupom projektu (t.j. či sú potrebné/ nevyhnutné na realizáciu projektu).*  *Pozn.: V prípade identifikácie neoprávnených výdavkov projektu (z titulu vecnej neoprávnenosti a/alebo neúčelnosti) sa v procese odborného hodnotenia výška celkových žiadaných výdavkov projektu adekvátne zníži.*  **Hodnotiaca otázka:**  **Je podiel oprávnených výdavkov na celkových žiadaných výdavkoch v požadovanej miere, t.j. v rozsahu 75,00 % a viac?**  *Zdroj overenia: Formulár ŽoNFP a príslušné prílohy ŽoNFP.* | | áno | | ***75,00 % a viac*** *finančnej hodnoty celkových žiadaných výdavkov projektu je* ***vecne oprávnených a zároveň účelných*** *vzhľadom k stanoveným cieľom a očakávaným výstupom projektu.* |
| nie | | ***Menej ako 75,00 %*** *finančnej hodnoty celkových žiadaných výdavkov projektu je* ***vecne oprávnených a/alebo účelných*** *vzhľadom k stanoveným cieľom a očakávaným výstupom projektu.* |
| **4. Stanovenie merateľného ukazovateľa[[4]](#footnote-4)** | | | | |
| **Predmet posúdenia** | **Výsledok** | | **Slovný komentár** | |
| *Odborný hodnotiteľ na základe svojich odborných vedomostí a skúseností overí/stanoví hodnotu merateľného ukazovateľa v zmysle definície/metódy výpočtu merateľného ukazovateľa.* | N/A | | *Odborný hodnotiteľ uvedie hodnotu relevantného merateľného ukazovateľa, stanovenú v rámci odborného hodnotenia.* | |

1. **Výberové kritériá**
2. **Samostatné objektívne kritérium**

|  |  |
| --- | --- |
| **Samostatné objektívne kritérium** | |
| **Výberové kritérium (VK)** | **Spôsob aplikácie výberového kritéria, na základe ktorého sa vytvorí poradie v rámci skupiny vyberaných žiadostí o NFP** |
| Doplňujúce VK: Príslušnosť aglomerácie k prioritnej CHVO a komplexnosť riešení  Základné VK: Príspevok projektu k príslušnému špecifickému cieľu P SK, ktorý je vyjadrený na základe princípu **Hodnota za peniaze** (HzP)  Rozlišovacie VK: Moment odoslania žiadosti o NFP (dátum a čas)  *Zdroj overenia pre základne VK: (Príslušná príloha ŽoNFP, Hodnotiaci hárok, Kontrolný zoznam z predbežnej finančnej kontroly, ITMS)*  *Zdroj overenia pre rozlišovacie VK: (ITMS)* | **Aplikovanie doplňujúceho VK:**  **V prvom kroku** sa aplikuje doplňujúce VK, čím sa žiadosti o NFP zaradia do skupín podľa toho či zasahujú do CHVO, v ktorých sú veľkokapacitné zdroje podzemných vôd a ktoré smerujú k zamedzeniu ohrozenia kvality a kvantity podzemných vôd tak, aby nebolo ohrozené ich využívanie t. j. CHVO Žitný ostrov, a to nasledovne:  1. skupina – aglomerácie zasahujúce do CHVO Žitný ostrov,  2. skupina – aglomerácie zasahujúce do CHVO  Samostatnú 3. skupinu budú tvoriť žiadosti o NFP, ktoré obsahujú aktivitu samostatnej výstavby verejného vodovodu.\*  \*v prípade, ak v rámci žiadosti o NFP ide o projekt riešiaci dve a viac aglomerácii v rôznych skupinách, na zaradenie do prioritnejšej skupiny postačuje, ak žiadosť o NFP bude riešiť aspoň jednu aglomeráciu z prioritnejšej skupiny.  **V druhom kroku** sa v rámci každej skupiny 1.-2. zoradia žiadosti o NFP do podskupín podľa zamerania projektu nasledovne:   1. Komplexné projekty, t.j. zahŕňajúce budovanie kanalizácie a/alebo ČOV a zároveň budovanie vodovodu, 2. Projekty zahŕňajúce budovanie ČOV a/alebo kanalizácie   3. skupina nie je tvorená podskupinami.\*\*  \*\*v prípade, ak v rámci žiadosti o NFP ide o projekt riešiaci dve a viac aglomerácii v rôznych podskupinách podľa zamerania projektu, na zaradenie do prioritnejšej podskupiny postačuje, ak žiadosť o NFP bude riešiť aspoň jednu aglomeráciu z prioritnejšej podskupiny.  **V treťom kroku** sa v jednotlivých skupinách podľa zaradenia do CHVO a následne podskupinách podľa zamerania projektu aplikuje **základné VK** (princíp HzP)  Hodnota HzP vyjadruje pomer celkových oprávnených výdavkov za opatrenie 2.5.2 v sume vyjadrenej bez DPH (COVHA) voči hodnote „***Zvýšený počet ekvivalentných obyvateľov so zlepšeným čistením komunálnych odpadových vôd“ (EO)***  Spôsob výpočtu hodnoty HzP:  *(V procese aplikácie výberových kritérií vstupuje do výpočtu hodnoty Hodnoty za peniaze* ***Zvýšený počet ekvivalentných obyvateľov so zlepšeným čistením komunálnych odpadových vôd“ (EO)*** *potvrdená odborným hodnotiteľom a výška COV bez neoprávnených výdavkov stanovených v PFK)*  V 3. skupine sa HzP vyjadruje ako pomer celkových oprávnených výdavkov za opatrenie 2.5.4 v sume vyjadrenej bez DPH (COV HA) voči hodnote „Populácia pripojená na vylepšené verejné zásobovanie vodou (osoby)“  *(V procese aplikácie výberových kritérií vstupuje do výpočtu hodnoty Hodnota za peniaze hodnota* „Populácia pripojená na vylepšené verejné zásobovanie vodou (osoby)“*potvrdená odborným hodnotiteľom a výška COV bez neoprávnených výdavkov stanovených v PFK)*  V treťom kroku sú žiadosti o NFP v každej skupine/podskupine zoradené podľa miery príspevku projektu k príslušnému špecifickému cieľu P SK (princíp „Hodnota za peniaze“ – 2. výberové kritérium), a to od žiadosti o NFP s najvyšším príspevkom po žiadosť o NFP s najnižším príspevkom, t. j. od najnižšej hodnoty HzP po najvyššiu hodnotu HzP.  V prípade, ak sa v poradí vytvorenom po aplikácii základného VK nachádzajú na hranici danej výškou alokácie na výzvu viaceré žiadosti o NFP na rovnakom mieste a ak na podporu všetkých takýchto žiadosti o NFP nemá SO dostatočnú alokáciu, sú tieto žiadosti o NFP zoradené podľa dátumu a času odoslania elektronickej verzie formulára žiadosti o NFP prostredníctvom ITMS, t. j. žiadosti o NFP sa zoradia od najskoršie odoslanej žiadosti o NFP po najneskôr odoslanú žiadosť o NFP.  Aplikáciou uvedených VK sa určí poradie žiadosti o NFP, podľa ktorého sú žiadosti o NFP schvaľované až do výšky disponibilnej alokácie na opatrenie 2.5.2 a 2.5.4 t.j. najprv sú v poradí podľa miery príspevku projektu schvaľované žiadosti o NFP:  v 1. skupine - aglomerácie zasahujúce do CHVO Žitný ostrov v prvej podskupine, následne druhej podskupine,  - následne v 2. skupine - aglomerácie zasahujúce do CHVO v prvej podskupine, následne druhej podskupine,  - a v prípade disponibilnej alokácie v 3. skupine.  Bližšia špecifikácia aplikácie VK v prípade komplexných projektov podľa zamerania projektu (t. j. žiadostí zaradených v rámci prvých podskupín):    V prípade, ak po vytvorení poradia nastane situácia, že výška disponibilnej alokácie by bola nedostatočná na podporu žiadosti o NFP v rozsahu opatrenia 2.5.2. a zároveň 2.5.4., SO sa obráti na žiadateľa so žiadosťou o vyjadrenie súhlasu/nesúhlasu s podporou ním predloženej žiadosti o NFP iba v rozsahu opatrenia, na ktoré je disponibilná alokácia.\*\*\*  \*\*\*Naplnenie merateľných ukazovateľov vyplývajúce zo zmluvy o poskytnutí NFP sa bude vzťahovať len na merateľné ukazovatele definované pre podporené opatrenie.  V prípade, ak žiadateľ vyjadrí svoj nesúhlas s podporou len opatrenia, na ktoré postačuje výška disponibilnej alokácie, SO takúto žiadosť o NFP neschváli.  Následne SO informuje žiadateľa v poradí ďalšej žiadosti o NFP, o možnosti podporiť len opatrenie zo žiadosti o NFP, na ktoré postačuje disponibilná alokácia.  Týmto postupom sú žiadosti o NFP schvaľované (za predpokladu vyjadrenia súhlasu žiadateľa) až do výšky disponibilnej alokácie na opatrenie. |

1. Na projekty opatrenia 2.5.2 implementované prostredníctvom integrovaných územných investícií (IÚI) sa vzhľadom na obmedzenú výšku alokácie na jeden samosprávny kraj, ako aj na skutočnosť, že v niektorých samosprávnych krajoch nie sú situované aglomerácie do 2000 EO nachádzajúce sa v chránených vodohospodárskych oblastiach (CHVO), nevzťahuje podmienka, že oprávnené na podporu sú výlučne aglomerácie, ktoré sa nachádzajú v CHVO.

   Podmienka, že oprávnené na podporu sú výlučne aglomerácie, ktoré sa nachádzajú v CHVO, bude uplatňovaná na podporu projektov v rámci dopytovo orientovanej výzvy/výziev na opatrenie 2.5.2, ktorá/ktoré spadá/spadajú do pôsobnosti sprostredkovateľského orgánu pre Program Slovensko – Ministerstva životného prostredia SR. [↑](#footnote-ref-1)
2. Schválený dokument **„Všeobecná metodika a kritériá použité pre výber projektov**“ je zverejnený na stránke [www.eurofondy.gov.sk](http://www.eurofondy.gov.sk). Na úrovni konkrétnej výzvy sa budú zohľadňovať vylučujúce kritériá posudzované v súlade s článkom 73 nariadenie o spoločných ustanoveniach v zmysle dokumentu „**Všeobecná metodika a kritériá použité pre výber projektov“**. [↑](#footnote-ref-2)
3. Vecné kritéria môžu byť vylučujúce kritériá, bodované kritériá a výberové kritériá vypracované v zmysle dokumentu *„Všeobecná metodika a kritériá použité pre výber projektov***“**. [↑](#footnote-ref-3)
4. Predmetné stanovenie merateľného ukazovateľa nie je samostatným hodnotiacim kritériom a nemá vplyv na výsledok odborného hodnotenia ŽoNFP [↑](#footnote-ref-4)