**Kritériá pre výber projektov**

**Program Slovensko 2021– 2027**

**Poskytovateľ:** Ministerstvo životného prostredia Slovenskej republiky

**Špecifický cieľ:**

RSO2.5. Podpora prístupu k vode a udržateľného vodného hospodárstva (KF)

Opatrenie 2.5.1 Výstavba stokovej siete a čistiarní odpadových vôd v aglomeráciách nad 2000 EO v zmysle záväzkov SR voči EÚ

**Typ projektov:** dopytovo – orientované projekty

**POŽIADAVKY PODĽA ČLÁNKU 73 O SPOLOČNÝCH USTANOVENIACH**

Požiadavky posudzované v súlade s článkom 73 ***Nariadenia Európskeho parlamentu a Rady (EÚ) 2021/1060 z 24. júna 2021****, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku (ďalej ako „nariadenie o spoločných ustanoveniach“)* pri všetkých žiadostiach o poskytnutie nenávratného finančného príspevku (žiadosť o NFP) sú uvedené v dokumente *„Všeobecná metodika a kritériá použité pre výber projektov*“[[1]](#footnote-1), ktorý bol vypracovaný riadiacim orgánom pre Program Slovensko 2021 – 2027 a schválený *Monitorovacím výborom pre Program Slovensko 2021 – 2027* dňa 31. 05. 2023 v súlade s článkom 40 nariadenia o spoločných ustanoveniach.

**VECNÉ kritériÁ PRE VÝBER projektov**

Poskytovateľ môže ako vecné kritériá pre výber projektov stanoviť vylučujúce kritériá, bodované kritériá a výberové kritériá.

**Vecné kritéria** pre výber dopytovo-orientovaných projektov[[2]](#footnote-2) predstavujú hodnotiace kritériá nad rámec minimálnych požiadaviek na výber projektov podľa článku 73 nariadenia o spoločných ustanoveniach.

Tieto vecné hodnotiace kritéria ako aj každá ich zmena, **podliehajú** podľa **čl. 40, ods. 2 nariadenia o spoločných ustanoveniach schváleniu Monitorovacím výborom pre Program Slovensko 2021 – 2027** **po ich prerokovaní v Komisii pri Monitorovacom výbore pre Program Slovensko 2021 – 2027 pre cieľ 2 (Zelenšia nízkouhlíková Európa)** politiky súdržnosti EÚ.

Nižšie definované vecné hodnotiace kritériá predstavujú **vylučujúce kritéria,** ktoré sú vyhodnocované iba možnosťou **áno alebo nie**, pričom **,,nie“** znamená automaticky **nesplnenie kritérií** pre výber projektov a **neschválenie žiadosti o NFP.**

**Vylučujúce kritéria sú jednotné a aplikujú sa pre všetky žiadosti o NFP.**

1. **Vylučujúce kritériá**

|  |  |  |
| --- | --- | --- |
| **Vylučujúce kritériá** | | |
| **1. Súlad projektu s legislatívou a so strategickými a koncepčnými dokumentmi na úseku vodného hospodárstva.** | | |
| **Predmet posúdenia** | **Výsledok** | **Slovný komentár** |
| *Posudzuje sa súlad projektu:*   1. *S Národným programom Slovenskej republiky pre vykonávanie smernice Rady z 21. mája 1991 o čistení komunálnych odpadových vôd (ďalej len smernica Rady 91/271/EHS).*   **Hodnotiaca otázka: Je v prípade aglomerácií nad 2000 EO projekt v súlade s Národným programom Slovenskej republiky pre vykonávanie smernice Rady 91/271/EHS a prílohou 6A Plánu rozvoja verejných vodovodov a verejných kanalizácií pre územie Slovenskej republiky na roky 2021 – 2027?**     1. *s nariadením vlády SR č. 269/2010 Z.z. ktorým sa ustanovujú požiadavky na dosiahnutie dobrého stavu vôd*   **Hodnotiaca otázka: Je projekt v súlade s nariadením vlády SR č. 269/2010 Z. z. ktorým sa ustanovujú požiadavky na dosiahnutie dobrého stavu vôd?**  *Zdroj overenia: Formulár ŽoNFP a príslušné prílohy ŽoNFP.* | áno | *V prípade aglomerácií nad 2000 EO projekt je v súlade:*   * *s Národným programom Slovenskej republiky pre vykonávanie  smernice Rady 91/271/EHS a prílohou 6A Plánu rozvoja verejných vodovodov a verejných kanalizácií pre územie Slovenskej republiky na roky 2021 – 2027 a zároveň* * *s nariadením vlády SR č. 269/2010 Z. z. ktorým sa ustanovujú požiadavky na dosiahnutie dobrého stavu vôd* |
| nie | *Projekt nie je v súlade:*   * *s Národným programom Slovenskej republiky pre vykonávanie  smernice Rady 91/271/EHS a prílohou 6A Plánu rozvoja verejných vodovodov a verejných kanalizácií pre územie Slovenskej republiky na roky 2021 – 2027 a/alebo* * *s nariadením vlády SR č. 269/2010 Z. z., ktorým sa ustanovujú požiadavky na dosiahnutie dobrého stavu vôd* |
| **2. Realizácia projektu** | | |
| **2A. Úroveň vyriešenia aglomerácie – alternatívne kritérium pre aglomerácia nad 2000 EO** (vrátane aktivity č. 2 výzvy) | | |
| **Posudzuje sa podľa žiadateľom zvolenej aktivity** (v prípade ak projekt nezahŕňa niektorú z aktivít podľa výzvy, tak odborný hodnotiteľ v časti „výsledok“ aj v časti „slovný komentár“ uvedie „N/A“)  V prípade ak ide o kombináciu s aktivitou opatrenia 2.5.4 osobitne sa posúdia aj hodnotiace kritériá pre opatrenie 2.5.4 | | |
| **Predmet posúdenia** | **Výsledok** | **Slovný komentár** |
| *V rámci aktivity č.* ***1 Budovanie stokovej siete a čistiarní odpadových vôd v aglomeráciách nad 2000 EO*** *sa posudzuje či každá riešená aglomerácia bude vyriešená v súlade s požiadavkami výzvy, t. j.:*   1. *v prípade výstavby, rozšírenia a zvýšenia kapacity stokových sietí v aglomeráciách nad 2000 EO sa posudzuje či sa dosiahne napojenosť 85 % a viac existujúcich producentov odpadových vôd (EO)v každej riešenej aglomerácii (zároveň, aj v prípade ak ČOV nie je predmetom realizácie projektu tak sa posudzuje, či ČOV do ktorej budú odpadové vody zo stokovej siete zaústené je v súlade so smernicou Rady 91/271/EHS a zároveň či po pripojení novonapojených producentov odpadových vôd bude v súlade so smernicou Rady 91/271/EHS)*   **Hodnotiaca otázka: Bude realizáciou aktivít projektu zabezpečené pripojenie producentov odpadových vôd v predmetnej aglomerácii na požadované %? a zároveň**  **bude po realizácii projektu ČOV, do ktorej budú odvádzané odpadové vody zo stokovej siete (vrátane novonapojených producentov odpadových vôd) v súlade so smernicou Rady 91/271/EHS a nariadením vlády SR č. 269/2010 Z. z. ktorým sa ustanovujú požiadavky na dosiahnutie dobrého stavu vôd?**   1. *v prípade výstavby, rozšírenia a/alebo intenzifikácie čistiarní odpadových vôd v aglomeráciách nad 2000 EO sa podľa veľkostnej kategórie riešenej aglomerácie posudzuje či bude ČOV po realizácii projektu v súlade s relevantnými článkami smernice 91/271/EHS (zároveň v prípade ak budovanie stokovej siete nie je predmetom realizácie projektu tak sa posudzuje, či už je v rámci riešenej aglomerácie zabezpečená napojenosť 85 % a viac existujúcich producentov odpadových vôd)*   **Hodnotiaca otázka: Bude ČOV, ktorá je predmetom realizácie projektu v súlade so smernicou Rady 91/271/EHS a nariadením vlády SR č. 269/2010 Z.z. ktorým sa ustanovujú požiadavky na dosiahnutie dobrého stavu vôd? a zároveň**  **Preukázal žiadateľ, že je v súčasnosti vyriešená aglomerácia na požadované %?**   1. *v prípade výstavby verejnej kanalizácie/IPS sa posudzuje, či je riešené územie súčasťou aglomerácie, t.j. či je vzdialenosť riešeného územia do 500 m od súvisle zastavaného územia riešenej aglomerácie*   **Hodnotiaca otázka: Je riešené územie, v ktorom bude predmetná kanalizácia/IPS realizovaná súčasťou aglomerácie?** | áno | *A) V riešenej aglomerácii bude realizáciou aktivít projektu zabezpečené pripojenie producentov odpadových vôd na požadované % a zároveň je/bude ČOV, do ktorej budú odvádzané odpadové vody zo stokovej siete v súlade so smernicou Rady 91/271/EHS a nariadením vlády SR č. 269/2010 Z. z. ktorým sa ustanovujú požiadavky na dosiahnutie dobrého stavu vôd (resp. po realizácii projektu bude) alebo*  *B) ČOV po realizácii projektu bude v súlade so  smernicou Rady 91/271/EHS a**nariadením vlády SR č. 269/2010 Z. z. ktorým sa ustanovujú požiadavky na dosiahnutie dobrého stavu vôd (zároveň predmetná aglomerácia je v súčasnosti vyriešená na požadované %)*  *zároveň*  *C) Riešené územie, v ktorom je predmetná kanalizácia/IPS navrhovaná je súčasťou aglomerácie* |
| nie | *A) V riešenej aglomerácii nebude realizáciou aktivít projektu zabezpečené pripojenie producentov odpadových vôd na požadované % a/alebo zároveň nie je/nebude ČOV, do ktorej budú odvádzané odpadové vody zo stokovej siete v súlade so smernicou Rady 91/271/EHS a nariadením vlády SR č. 269/2010 Z.z. ktorým sa ustanovujú požiadavky na dosiahnutie dobrého stavu vôd (resp. po realizácii projektu nebude) alebo*  *B) ČOV po realizácii projektu nebude v súlade so smernicou Rady 91/271/EHS a nariadením vlády SR č. 269/2010 Z.z. ktorým sa ustanovujú požiadavky na dosiahnutie dobrého stavu vôd (a/alebo) zároveň v predmetná aglomerácia nie je v súčasnosti vyriešená na požadované % )*  *a/alebo*  *C) Celé riešené územie, v ktorom je predmetná kanalizácia/IPS navrhovaná nie je súčasťou aglomerácie* |
| *V rámci aktivity č.* ***2 Budovanie čistiarní odpadových vôd v aglomeráciách do 2000 EO v prípadoch, ak už je vybudovaná stoková sieť minimálne na 80 % celej predmetnej aglomerácie alebo intenzifikácia/rozšírenie (t. j. zvýšenie kapacity) existujúcej ČOV zabezpečujúcej primerané čistenie komunálnych odpadových vôd z vybudovanej stokovej siete v dotknutej aglomerácii*** *sa posudzuje:*  *či vybudovaním / intenzifikáciou / rozšírením (t. j. zvýšením kapacity) ČOV sa zabezpečí primerané čistenie odpadových vôd zo stokovej siete v rámci danej aglomerácie podľa záväzného zoznamu oprávnených aglomerácií do 2000 EO definovaného vo výzve.*  **Hodnotiaca otázka: Bude ČOV, ktorá je predmetom realizácie projektu v súlade s nariadením vlády SR č. 269/2010 Z. z. ktorým sa ustanovujú požiadavky na dosiahnutie dobrého stavu vôd?**  *Súlad navrhovaného riešenia s Plánom rozvoja verejných kanalizácií pre územie SR na roky 2021 – 2027.* **Hodnotiaca otázka: Je navrhované riešenie v súlade s  navrhovaným riešením v prílohe 2-4 Plán rozvoja VK – prehľad kanalizačných systémov časti Plánu rozvoja verejných kanalizácií pre územie SR na roky 2021 – 2027 alebo v opačnom prípade je zdôvodnené alternatívne riešenie?** | áno | *ČOV, ktorá je predmetom projektu bude po realizácii v súlade s nariadením vlády SR č. 269/2010 Z. z. ktorým sa ustanovujú požiadavky na dosiahnutie dobrého stavu vôd*  *a zároveň*  *súlad s Plánom rozvoja verejných kanalizácií pre územie SR na roky 2021 – 2027 je preukázaný, resp. vhodnosť riešenia (napojenia na ČOV) navrhovaného odlišne, než sa uvádza v prílohe 2-4 Plán rozvoja VK - prehľad kanalizačných systémov bola preukázaná resp. alternatívne riešenie je zdôvodnené (ak relevantné).* |
| nie | *ČOV, ktorá je predmetom projektu nebude po realizácii v súlade s nariadením vlády SR č. 269/2010 Z.z. ktorým sa ustanovujú požiadavky na dosiahnutie dobrého stavu vôd a/alebo*  *vhodnosť riešenia (napojenia na ČOV) navrhovaného odlišne, než sa uvádza v prílohe 2-4 Plán rozvoja VK nebola preukázaná* |
| *V rámci aktivity č. 3* ***Budovanie decentralizovaných (t .j. individuálnych a iných primeraných) systémov nakladania s komunálnymi odpadovými vodami sa posudzuje, či sa aktivita realizuje spolu s aktivitou č. 1 Budovanie stokovej siete a čistiarní odpadových vôd v aglomeráciách nad 2000 EO.***  **Hodnotiaca otázka: Je predmetom ŽoNFP aktivita č. 3 v kombinácii s aktivitou č. 1 *Budovanie stokovej siete a čistiarní odpadových vôd v aglomeráciách nad 2000 EO* ?**  *\*realizácia samostatnej aktivity č. 3 je v súlade s podmienkami výzvy neoprávnená*  *Posudzuje sa, či riešené územie je súčasťou aglomerácie, t.j. či je vzdialenosť riešeného územia do 500 m od súvisle zastavaného územia riešenej aglomerácie*  **Hodnotiaca otázka: Je riešené územie súčasťou aglomerácie?**  *Zdroj overenia: Formulár ŽoNFP a príslušné prílohy ŽoNFP.* | áno | *Predmetom ŽoNFP je realizácia aktivity č. 3 v kombinácii s aktivitou č. 1 Budovanie stokovej siete a čistiarní odpadových vôd v aglomeráciách nad 2000 EO*  *a zároveň*  *Riešené územie je súčasťou aglomerácie.* |
| nie | *Predmetom ŽoNFP je realizácia aktivity č. 3 samostatne\**  *a zároveň/alebo*  *Celé riešené územie nie je súčasťou aglomerácie.* |
| **3. Účelnosť a vecná oprávnenosť výdavkov projektu** | | |
| **Predmet posúdenia** | **Výsledok** | **Slovný komentár** |
| *Posudzuje sa, či sú žiadané výdavky projektu vecne oprávnené v zmysle riadiacej dokumentácie upravujúcej oblasť oprávnenosti výdavkov, resp. výzvy a či spĺňajú podmienku účelnosti vzhľadom k stanoveným cieľom a očakávaným výstupom projektu (t.j. či sú potrebné/ nevyhnutné na realizáciu projektu).*  *Pozn.: V prípade identifikácie neoprávnených výdavkov projektu (z titulu vecnej neoprávnenosti a/alebo neúčelnosti) sa v procese odborného hodnotenia výška celkových žiadaných výdavkov projektu adekvátne zníži.*  **Hodnotiaca otázka:**  **Je podiel oprávnených výdavkov na celkových žiadaných výdavkoch v požadovanej miere, t.j. v rozsahu 75,00 % a viac?**  *Zdroj overenia: Formulár ŽoNFP a príslušné prílohy ŽoNFP.* | áno | ***75,00 % a viac*** *finančnej hodnoty celkových žiadaných výdavkov projektu je* ***vecne oprávnených a zároveň účelných*** *vzhľadom k stanoveným cieľom a očakávaným výstupom projektu.* |
| nie | ***Menej ako 75,00 %*** *finančnej hodnoty celkových žiadaných výdavkov projektu je* ***vecne oprávnených a/alebo účelných*** *vzhľadom k stanoveným cieľom a očakávaným výstupom projektu.* |
| **4. Stanovenie merateľného ukazovateľa[[3]](#footnote-3)** | | |
| **Predmet posúdenia** | **Výsledok** | **Slovný komentár** |
| *Odborný hodnotiteľ na základe svojich odborných vedomostí a skúseností overí/stanoví hodnotu merateľného ukazovateľa v zmysle definície/metódy výpočtu merateľného ukazovateľa.* | N/A | *Odborný hodnotiteľ uvedie hodnotu relevantného merateľného ukazovateľa, stanovenú v rámci odborného hodnotenia.* |

1. **Výberové kritériá**
2. **Samostatné objektívne kritérium**

|  |  |
| --- | --- |
| **Samostatné objektívne kritérium** | |
| **Výberové kritérium (VK)** | **Spôsob aplikácie výberového kritéria, na základe ktorého sa vytvorí poradie v rámci skupiny vyberaných žiadostí o NFP** |
| Doplňujúce VK: Príslušnosť projektu k veľkostnej kategórii aglomerácie a komplexnosť riešení  Základné VK: Príspevok projektu k príslušnému špecifickému cieľu P SK, ktorý je vyjadrený na základe princípu **Hodnota za peniaze** (HzP)  Rozlišovacie VK: Moment odoslania žiadosti o NFP (dátum a čas)  *Zdroj overenia pre základne VK: (Príslušná príloha ŽoNFP, Hodnotiaci hárok, Kontrolný zoznam z predbežnej finančnej kontroly, ITMS)*  *Zdroj overenia pre rozlišovacie VK: (ITMS)* | **Aplikovanie doplňujúceho VK:**  **V prvom kroku** sa žiadosti o NFP zaradia do skupín podľa veľkostných kategórií aglomerácií v prípade žiadostí o NFP, ktoré obsahujú aktivitu výstavby kanalizácie a/alebo ČOV a/alebo IPS a zároveň výstavbu vodovodu, a to nasledovne\*:  1. skupina – aglomerácie nad 10 000 EO,  2. skupina – aglomerácie 5 000 – 10 000 EO,  3. skupina – aglomerácie 2 000 – 5 000 EO.  4. skupina – aglomerácie do 2 000 EO, ak je vybudovaná stoková sieť na min. 80% celej aglomerácie.  Samostatnú 5. skupinu budú tvoriť žiadosti o NFP, ktoré obsahujú aktivitu samostatnej výstavby verejného vodovodu.  \*v prípade ak v rámci žiadosti o NFP ide o projekt riešiaci dve a viac aglomerácií v rôznych skupinách podľa veľkosti aglomerácií, žiadosť o NFP bude zaradená do skupiny podľa najväčšej riešenej aglomerácie  **V druhom kroku** sa v rámci každej skupiny 1. – 4. zoradia žiadosti o NFP do podskupín podľa zamerania projektu nasledovne\*\*:   1. komplexné projekty, t.j. zahŕňajúce budovanie kanalizácie a/alebo ČOV a zároveň budovanie vodovodu, 2. projekty zahŕňajúce budovanie ČOV a/alebo kanalizácie.   5. skupina nie je tvorená podskupinami.  \*\* v prípade, ak v rámci žiadosti o NFP ide o projekt riešiaci dve a viac aglomerácii v rôznych podskupinách podľa zamerania projektu, na zaradenie do prioritnejšej podskupiny postačuje, ak žiadosť o NFP bude riešiť aspoň jednu aglomeráciu z prioritnejšej podskupiny.  **V treťom kroku** sa v jednotlivých skupinách podľa veľkosti aglomerácií a následne podskupinách podľa zamerania projektu aplikuje **základné VK** (princíp HzP).  Hodnota HzP vyjadruje pomer celkových oprávnených výdavkov za opatrenie 2.5.1 v sume vyjadrenej bez DPH (COVHA) voči hodnote „***Zvýšený počet ekvivalentných obyvateľov so zlepšeným čistením komunálnych odpadových vôd“*** (EO*)“.*  Spôsob výpočtu hodnoty HzP:  *(V procese aplikácie výberových kritérií vstupuje do výpočtu hodnoty Hodnota za peniaze hodnota* „**Zvýšený počet ekvivalentných obyvateľov so zlepšeným čistením komunálnych odpadových vôd“** (EO) *potvrdená odborným hodnotiteľom a výška COV bez neoprávnených výdavkov stanovených v PFK)*  *V 5. skupine sa HzP vyjadruje ako pomer celkových oprávnených výdavkov za opatrenie 2.5.4 v sume vyjadrenej bez DPH (*COVHA) voči hodnote „Populácia pripojená na vylepšené verejné zásobovanie vodou (osoby)“  *(V procese aplikácie výberových kritérií vstupuje do výpočtu hodnoty Hodnota za peniaze hodnota* „Populácia pripojená na vylepšené verejné zásobovanie vodou (osoby)“*potvrdená odborným hodnotiteľom a výška COV bez neoprávnených výdavkov stanovených v PFK)*  V treťom kroku sú žiadosti o NFP v každej skupine/podskupine zoradené podľa miery príspevku projektu k príslušnému špecifickému cieľu P SK (princíp „Hodnota za peniaze“ – 2. výberové kritérium), a to od žiadosti o NFP s najvyšším príspevkom po žiadosť o NFP s najnižším príspevkom, t. j. od najnižšej hodnoty HzP po najvyššiu hodnotu HzP.  V prípade, ak sa v poradí vytvorenom po aplikácii základného VK nachádzajú na hranici danej výškou alokácie na výzvu viaceré žiadosti o NFP na rovnakom mieste a ak na podporu všetkých takýchto žiadosti o NFP nemá SO dostatočnú alokáciu, sú tieto žiadosti o NFP zoradené podľa dátumu a času odoslania elektronickej verzie formulára žiadosti o NFP prostredníctvom ITMS, t. j. žiadosti o NFP sa zoradia od najskoršie odoslanej žiadosti o NFP po najneskôr odoslanú žiadosť o NFP.  Aplikáciou uvedených VK sa určí poradie žiadosti o NFP, podľa ktorého sú žiadosti o NFP schvaľované až do výšky disponibilnej alokácie na opatrenie 2.5.1 a 2.5.4 t.j. najprv sú v poradí podľa miery príspevku projektu schvaľované žiadosti o NFP:   * v 1. veľkostnej kategórii aglomerácií v prvej podskupine, následne druhej podskupine, * následne v 2. veľkostnej kategórii aglomerácií v prvej podskupine, následne druhej podskupine, * následne v 3. veľkostnej kategórii v prvej podskupine, následne v druhej podskupine * následne v 4. veľkostnej kategórii v prvej podskupine, následne v druhej podskupine * a v prípade disponibilnej alokácie v 5. skupine.   Bližšia špecifikácia aplikácie VK v prípade komplexných projektov podľa zamerania projektu (t. j. žiadostí zaradených v rámci prvých podskupín):    V prípade, ak po vytvorení poradia nastane situácia, že výška disponibilnej alokácie by bola nedostatočná na podporu žiadosti o NFP v rozsahu opatrenia 2.5.1. a zároveň 2.5.4., SO sa obráti na žiadateľa so žiadosťou o vyjadrenie súhlasu/nesúhlasu s podporou ním predloženej žiadosti o NFP iba v rozsahu opatrenia, na ktoré je disponibilná alokácia.\*\*\*  \*\*\*Naplnenie merateľných ukazovateľov vyplývajúce zo zmluvy o poskytnutí NFP sa bude vzťahovať len na merateľné ukazovatele definované pre podporené opatrenie.  V prípade, ak žiadateľ vyjadrí svoj nesúhlas s podporou len opatrenia, na ktoré postačuje výška disponibilnej alokácie, SO takúto žiadosť o NFP neschváli.  Následne SO informuje žiadateľa v poradí ďalšej žiadosti o NFP, o možnosti podporiť len opatrenie zo žiadosti o NFP, na ktoré postačuje disponibilná alokácia.  Týmto postupom sú žiadosti o NFP schvaľované (za predpokladu vyjadrenia súhlasu žiadateľa) až do výšky disponibilnej alokácie na opatrenie. |

1. Schválený dokument **„Všeobecná metodika a kritériá použité pre výber projektov**“ je zverejnený na stránke [www.eurofondy.gov.sk](http://www.eurofondy.gov.sk). Na úrovni konkrétnej výzvy sa budú zohľadňovať vylučujúce kritériá posudzované v súlade s článkom 73 nariadenie o spoločných ustanoveniach v zmysle dokumentu „**Všeobecná metodika a kritériá použité pre výber projektov“**. [↑](#footnote-ref-1)
2. Vecné kritéria môžu byť vylučujúce kritériá, bodované kritériá a výberové kritériá vypracované v zmysle dokumentu *„Všeobecná metodika a kritériá použité pre výber projektov***“**. [↑](#footnote-ref-2)
3. Predmetné stanovenie merateľného ukazovateľa nie je samostatným hodnotiacim kritériom a nemá vplyv na výsledok odborného hodnotenia ŽoNFP [↑](#footnote-ref-3)