**KRITÉRIÁ PRE VÝBER PROJEKTOV – HODNOTIACE A VÝBEROVÉ KRITÉRIÁ**

pre hodnotenie žiadostí o NFP v rámci Programu Slovensko 2021 – 2027 (ďalej len „P SK“)

**Špecifický cieľ JSO8.1 – Umožniť regiónom a obyvateľom riešiť sociálne, hospodárske a environmentálne dôsledky spôsobené transformáciou v rámci plnenia energetického a klimatického cieľa Únie do roku 2030 a dosahovania klimaticky neutrálneho hospodárstva Únie do roku 2050 na základe Parížskej dohody.**

**Opatrenie 2.3 Podpora udržateľnej miestnej dopravy**

***Aktivity:***

***1. Rozvoj a podpora udržateľnej miestnej verejnej dopravy s nulovými emisiami a mikromobility pri uplatňovaní zásad inteligentnej mobility***

***2. Rozvoj infraštruktúry pre alternatívne palivá, vrátane pilotných riešení***

**Verzia 12.7.2023**

| **1.** | **Súlad projektu s P SK a jeho príspevok k napĺňaniu programových cieľov** | | | | | |
| --- | --- | --- | --- | --- | --- | --- |
| **č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** | **Zdroj overenia** |
| 1.1 | Súlad projektu s  prioritou Fond na spravodlivú transformáciu a s Plánom spravodlivej transformácie územia | Posudzuje sa súlad projektu s prioritou Fond na spravodlivú transformáciu (FST) P SK a s Plánom spravodlivej transformácie územia (PST) z pohľadu nimi definovaných cieľov, opatrení a súvisiacich typov akcií / aktivít. | Vylučujúce kritérium | áno | Projekt je v súlade s FST a PST. | Formulár ŽoNFP:   * Popis projektu * Aktivity projektu a očakávané merateľné ukazovatele |
| nie | Projekt nie je v súlade s FST a PST. |
| 1.2 | Príspevok projektu k napĺňaniu cieľov priority FST a PST | Posudzuje sa kvantifikovaná miera príspevku projektu k priorite FST a k PST, ktorá je vyjadrená ako pomer celkových oprávnených výdavkov[[1]](#footnote-2) na hlavnú aktivitu 1) projektu[[2]](#footnote-3) (v sume vyjadrenej bez DPH) a deklarovanej cieľovej hodnoty ukazovateľa výstupu Kapacita koľajových vozidiel verejnej hromadnej dopravy šetrných k životnému prostrediu[[3]](#footnote-4). | Bodované kritérium | 8 | Vysoká miera príspevku, ktorú projekt dosiahne ak je výsledný podiel (EUR/cestujúci) rovný alebo nižší ako 10 616.[[4]](#footnote-5) | Formulár ŽoNFP:   * Aktivity projektu a očakávané merateľné ukazovatele   Rozpočet projektu |
| 0 | Nízka miera príspevku, ktorú projekt dosiahne ak je výsledný podiel (EUR/cestujúci) vyšší ako 10 616. |

|  |  |  |  |  |  |  |
| --- | --- | --- | --- | --- | --- | --- |
| **2.** | **Navrhovaný spôsob realizácie a udržateľnosť projektu** | | | | | |
| **č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** | **Zdroj overenia** |
| 2.1 | Nastavenie merateľných ukazovateľov projektu | Posudzuje sa, či žiadateľ uviedol všetky povinné merateľné ukazovatele, ako aj nastavenie hodnôt zvolených merateľných ukazovateľov projektu z nasledujúcich **3 hľadísk**:   1. vecné hľadisko: hodnoty merateľných ukazovateľov sú dosiahnuteľné realizáciou aktivít projektu; 2. časové hľadisko: hodnoty merateľných ukazovateľov sú dosiahnuteľné z pohľadu časového rámca nastaveného pre jednotlivé výstupy a výsledky projektu; 3. finančné hľadisko: hodnoty merateľných ukazovateľov sú primerané výške celkových výdavkov projektu. | Vylučujúce kritérium | áno | Žiadateľ uviedol všetky povinné merateľné ukazovatele. Hodnoty všetkých merateľných ukazovateľov sú nastavené reálne a primerane z vecného, časového a finančného hľadiska. Prípadné zistené nedostatky nepredstavujú vážne ohrozenie dosiahnutia cieľov projektu. | Formulár ŽoNFP:   * Popis projektu * Aktivity projektu a očakávané merateľné ukazovatele, * Harmonogram realizácie aktivít |
| nie | Minimálne jeden merateľný ukazovateľ vykazuje závažné nedostatky aspoň z dvoch hľadísk, alebo predstavujú zistené nedostatky vážne ohrozenie dosiahnutia cieľov projektu. Žiadateľ kritérium nespĺňa, ak neuviedol všetky povinné merateľné ukazovatele. |
| 2.2 | Uskutočniteľnosť projektu z časového hľadiska | Posudzuje sa časová uskutočniteľnosť projektu a harmonogram realizácie aktivít projektu z nasledujúcich **3 hľadísk**:   1. či je dĺžka trvania jednotlivých aktivít nastavená realisticky (napr. v zmysle stavebno-technologických postupov v prípade budovania infraštruktúry); 2. či sú jednotlivé aktivity projektu nastavené logicky z pohľadu časovej nadväznosti; 3. či žiadateľ popisuje riziká spojené s časovou uskutočniteľnosťou aktivít projektu a opatrenia určené na ich elimináciu / minimalizáciu. Posudzuje sa závažnosť popísaných rizík, z nej vyplývajúca pravdepodobnosť omeškania aktivít a vplyv na projekt ako celok. Časové riziko môže vyplývať napr. z procesov nevyhnutných pre realizáciu aktivít (vysporiadanie majetkovo právnych vzťahov, získanie potrebných povolení pri budovaní infraštruktúry, príprava a realizácia verejného obstarávania / obstarávania, potreba úpravy relevantných zmluvných vzťahov) a s nimi súvisiacimi lehotami. | Bodované kritérium | 4 | Časový harmonogram umožňuje realizáciu projektu a je nastavený nasledovne:   * dĺžka trvania aktivít projektu je nastavená realisticky; * aktivity projektu na seba časovo nadväzujú.   Riziká spojené s časovou uskutočniteľnosťou sú dostatočne popísané, zohľadnené v harmonograme a sú definované opatrenia na ich elimináciu / minimalizáciu. Pravdepodobnosť omeškania aktivít a s ním súvisiaceho predĺženia realizácie projektu je nízka. | Formulár ŽoNFP:   * Popis projektu * Harmonogram realizácie aktivít * Identifikácia rizík a prostriedky na ich elimináciu |
| 2 | Časový harmonogram umožňuje realizáciu projektu, no vykazuje jeden z nasledujúcich nedostatkov:   * dĺžka trvania realizácie niektorej z aktivít projektu nie je nastavená realisticky; * aktivity projektu nie sú nastavené logicky z pohľadu časovej nadväznosti. |
| 0 | Projekt, resp. navrhovaný časový harmonogram, vykazuje 2 a viac z nasledujúcich nedostatkov:   * dĺžka trvania realizácie niektorej z aktivít nie je nastavená realisticky; * aktivity projektu nie sú nastavené logicky z pohľadu časovej nadväznosti; * riziká spojené s časovou uskutočniteľnosťou nie sú dostatočne popísané, alebo nie sú určené / dostatočne popísané opatrenia na ich elimináciu / minimalizáciu; * popísané riziká nie sú zohľadnené v časovom harmonograme; * pravdepodobnosť omeškania niektorej z aktivít je identifikovaná ako vysoká. |
| 2.3 | Kvalita popisu a nastavenia projektu | Posudzuje sakvalita popisu projektu a jeho celkového obsahové nastavenia v rámci nasledujúcich **8 oblastí**:  Východisková situácia:   1. **Základný popis vozového parku** (počet autobusov, ich priemerný vek, pohon a kapacita) **a dopravného modelu** (údaje o prepravených cestujúcich za rok, realizovaných dopravných výkonoch) 2. **Popis** **súladu projektu so zmluvnými vzťahmi medzi objednávateľom a dopravcom** (zmluva o poskytovaní služieb vo verejnom záujme) 3. **Zdôvodnenie projektu** vrátane naviazanosti na strategické dokumenty na regionálnej a miestnej úrovni (vrátane relevantného plánu udržateľnej mobility, pokiaľ je platný pre územie riešené v projekte).   Špecifikácia aktivít a spôsobu realizácie projektu:   1. **Nákup autobusov**: *počet, kategória (M2/M3), kapacita, pohon, vybavenie (hardvér a softvér), iné relevantné údaje* 2. **Budovanie infraštruktúry pre alternatívne palivá**: *druh (nabíjacia / čerpacia infraštruktúra, výkon / tlak, pri nabíjacích staniciach kategória AC/DC a typ konektoru),* *počet nabíjacích bodov a staníc / čerpacích staníc, iné relevantné údaje*   Situácia po realizácii projektu:   1. **Dopravné služby**: *Plánované využitie autobusov z pohľadu obsluhovaného územia (vytvorenie novej linky / nasadenie na existujúcu linku, popis obsluhovaného územia), spôsob a zdôvodnenie výberu obsluhovaného územia, popis vozového parku po realizácii projektu (obnova / rozšírenie), zaradenie / plánované zaradenie autobusov do integrovaného dopravného systému, previazanie na budovanú infraštruktúru pre alternatívne palivá (ak relevantné)* 2. **Sieť infraštruktúry pre alternatívne palivá**: *Rozmiestnenie infraštruktúry pre alternatívne palivá a celkové nastavenie siete (napr. či je plánované nabíjanie v depe v kombinácii s príležitostným nabíjaním), previazanie na obstarané autobusy, plánované využitie energie (popis využitia energie vyrobenej z obnoviteľných zdrojov[[5]](#footnote-6), spôsob zapojenia do distribučnej sústavy / dodávania vodíka)* 3. **Dopady projektu**: *Popis dopadov z pohľadu emisií skleníkových plynov, kvality ovzdušia, hluku, cestovného času, prípadne iných dopadov* | Bodované kritérium | 0 - 14 | Pre jednotlivé oblasti je určený nasledujúci maximálny počet bodov:  **Oblasť 1**: 1 bod  **Oblasť 2**: 1 bod  **Oblasť 3**: 1 bod  **Oblasť 4**: 2 body  **Oblasť 5**: 2 body  **Oblasť 6:** 3 body  **Oblasť 7:** 2 body  **Oblasť 8**: 2 body  Predpokladom pre získanie maximálneho počtu bodov je, že žiadateľ v rámci formulára ŽoNFP alebo príloh jasne a dostatočne popisuje projekt a jeho celkové nastavenie z pohľadu oblastí definovaných v kritériu. Kritérium pre jednotlivé oblasti popisuje očakávaný minimálny obsahový rámec popisu projektu s tým, že špecifikácia údajov požadovaných zo strany žiadateľa bude predmetom výzvy. Hodnotiteľ je oprávnený udeliť nižší počet bodov[[6]](#footnote-7), pokiaľ informácie poskytnuté žiadateľom nepovažuje za jasné alebo dostatočné. Výsledný počet bodov je súčtom bodov získaných za jednotlivé oblasti.  Špecifikom oblasti 5 a 7 je, že sú naviazané na budovanie infraštruktúry pre alternatívne palivá. V prípade, že táto dobrovoľná aktivita nie je v rámci projektu realizovaná, odborný hodnotiteľ udeľuje 0 bodov z dôvodu preferencie podpory komplexných projektov.  Špecifikom oblasti 8 je, že 2 body je možné získať iba v prípade, ak žiadateľ dopady projektu podloží správnou kalkuláciou a metódou výpočtu (môže byť uvedené priamo vo formulári ŽoNFP, alebo priložením / odkázaním sa na relevantné podporné dokumenty, napr. štúdie uskutočniteľnosti, analýzy dopadov, CBA a pod.). | Formulár ŽoNFP:   * Popis projektu   (Popis východiskovej situácie, Spôsob realizácie aktivít projektu, Situácia po realizácii projektu a udržateľnosť projektu)  Prílohy ŽoNFP |
| 2.4 | Prínos projektu pre rozvoj inteligentných dopravných systémov | Posudzuje sa prínos projektu z pohľadu rozvoja **inteligentných dopravných systémov** zavádzaním inovatívnych a digitálnych riešení. Prínos projektu sa posudzuje v rámci nasledujúcich **3 oblastí**:   * **Oblasť 1:** Prínos projektu pre efektívne riadenie verejnej dopravy a pre integráciu dopravy. Základným predpokladom je umožnenie prenosu, zberu, spracovania a výmeny informácií v rámci prevádzkovania dopravných služieb (napr. prostredníctvom systémov počítania cestujúcich vo vozidle, lokalizácie vozidla, záznamových a komunikačných zariadení / systémov vozidla, monitorovacích a diagnostických systémov vozidla a prípadnej infraštruktúry pre alternatívne palivá[[7]](#footnote-8)) * **Oblasť 2:** Prínos projektu z pohľadu zvyšovania kvality služieb poskytovaných cestujúcim (napr. v súvislosti so spôsobom platby, konektivitou, poskytovaním informácií digitálne a v reálnom čase) * **Oblasť 3:** Prínos projektu z pohľadu zvýšenia bezpečnosti verejnej dopravy (napr. prostredníctvom bezpečnostných kamier) | Bodované kritérium | 0 - 6 | Pre jednotlivé oblasti je určený nasledujúci maximálny počet bodov:  **Oblasť 1**: 3 body  **Oblasť 2:** 2 body  **Oblasť 3:** 1 bod  Predpokladom pre získanie maximálneho počtu bodov je, že žiadateľ deklaruje prínos k predmetnej oblasti, jasne pomenúva spôsob jeho dosiahnutia a prínos naviaže na konkrétnu aktivitu projektu. Hodnotiteľ je oprávnený udeliť nižší počet bodov[[8]](#footnote-9) pokiaľ prínos identifikovaný žiadateľom nepovažuje za dostatočný, nedostatočne naviazaný na konkrétnu aktivitu projektu, alebo považuje spôsob jeho dosiahnutia za nedostatočne popísaný. Výsledný počet bodov je súčtom bodov získaných za jednotlivé oblasti. | Formulár ŽoNFP:   * Popis projektu (Spôsob realizácie aktivít projektu) |
| 2.5 | Udržateľnosť projektu | Posudzuje sa žiadateľom deklarovaný a popísaný spôsob zabezpečenia udržateľnosti projektu a spôsob riadenia rizík, ktoré sú spojené s projektom po jeho realizácii. Hodnotiteľ posudzuje plnenie kritéria v rámci nasledujúcich **4 oblastí:**   1. **Prevádzková udržateľnosť**: Žiadateľ deklaruje a popisuje zabezpečenie technického zázemia a kapacít umožňujúcich udržiavať obstarané autobusy a vybudovanú infraštruktúru pre alternatívne palivá v prevádzke počas doby ich životnosti (pravidelná údržba, opravy, zabezpečenie dodávok energie / čistého vodíka). 2. **Finančná udržateľnosť**: Žiadateľ deklaruje a popisuje zabezpečenie financovania prevádzky obstaraných autobusov a vybudovanej infraštruktúry počas doby ich životnosti (pravidelná údržba,  opravy, odhad a zdroj pokrytia nákladov na prevádzku vrátane dodávok energie / čistého vodíka). 3. **Riziká súvisiace so zabezpečením kontinuálneho poskytovania služieb vo verejnom záujme:** Žiadateľ popisuje nižšie uvedené riziká a definuje opatrenia na ich elimináciu:  * riziko ukončenia zmluvy o poskytovaní služieb vo verejnom záujme počas doby životnosti majetku obstaraného v projekte[[9]](#footnote-10) * riziko poškodenia majetku obstaraného v projekte počas jeho životnosti[[10]](#footnote-11)  1. **Iné riziká:** Žiadateľ popisuje iné riziká súvisiace so zabezpečením udržateľnosti projektu a definuje opatrenia na ich elimináciu / minimalizáciu. | Bodované kritérium | 0 - 9 | Pre jednotlivé oblasti je určený nasledujúci maximálny počet bodov:  **Oblasť 1**: 3 body  **Oblasť 2:** 3 body  **Oblasť 3:** 2 body  **Oblasť 4:** 1 bod  Predpokladom pre získanie maximálneho počtu bodov je, že žiadateľ v rámci formulára ŽoNFP alebo príloh jasne deklaruje a dostatočne popisuje prevádzkovú, udržateľnosť, finančnú udržateľnosť, riziká a s nimi súvisiace opatrenia. Hodnotiteľ je oprávnený udeliť nižší počet bodov[[11]](#footnote-12), pokiaľ informácie poskytnuté žiadateľom nepovažuje za jasné alebo dostatočné. Výsledný počet bodov je súčtom bodov získaných za jednotlivé oblasti. | Formulár ŽoNFP:   * Popis projektu (Situácia po realizácii projektu a udržateľnosť projektu, Administratívna a prevádzková kapacita žiadateľa) * Identifikácia rizík a prostriedky na ich elimináciu |

|  |  |  |  |  |  |  |
| --- | --- | --- | --- | --- | --- | --- |
| **3.** | **Finančná a ekonomická stránka projektu** | | | | | |
| **č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** | **Zdroj overenia** |
| 3.1 | Základná oprávnenosť výdavkov projektu | Posúdenie základnej oprávnenosti výdavkov projektu je **prvým krokom** procesu posudzovania oprávnenosti výdavkov odborným hodnotiteľom. Posudzuje sa súlad výdavkov projektu so **Zoznamom oprávnených výdavkov**, ktorý je prílohou výzvy.  *V prípade identifikácie neoprávnených výdavkov projektu v tomto kroku sa výška celkových oprávnených výdavkov projektu* ***adekvátne zníži.*** | Vylučujúce kritérium | áno | 75 % a viac finančnej hodnoty žiadateľom definovaných celkových oprávnených výdavkov projektu **je** v súlade so Zoznamom oprávnených výdavkov. | Rozpočet projektu |
| nie | Viac ako 25 % finančnej hodnoty žiadateľom definovaných celkových oprávnených výdavkov projektu **nie je** v súlade so Zoznamom oprávnených výdavkov. |
| 3.2 | Účelnosť a vecná oprávnenosť výdavkov projektu | Posúdenie účelnosti a vecnej oprávnenosti výdavkov projektu je **druhým krokom** procesu posudzovania oprávnenosti výdavkov odborným hodnotiteľom. Za účelné a vecne oprávnené výdavky sa považujú **výdavky, ktoré sú v súlade s**:   1. relevantnými opatreniami, súvisiacimi aktivitami priority FST a PST, 2. cieľom výzvy a v nej stanovenými podmienkami (napr. územná oprávnenosť), 3. stanovenými cieľmi a očakávanými výstupmi projektu, 4. jednotlivými aktivitami projektu, na ktoré musia byť oprávnené výdavky naviazané, resp. s nimi musia súvisieť.   V rámci overovania účelnosti a vecnej oprávnenosti výdavkov odborný hodnotiteľ kvalifikovaným posúdením posudzuje adekvátnosť[[12]](#footnote-13) rozpočtu v kontexte projektu ako celku.  *Pri posudzovaní účelnosti a vecnej oprávnenosti výdavkov projektu sa berie do úvahy výška výdavkov projektu* ***po ich prípadnom znížení odborným hodnotiteľom v rámci kroku 1.*** *V prípade identifikácie neoprávnených výdavkov projektu v tomto kroku sa výška celkových oprávnených výdavkov projektu* ***adekvátne zníži.*** | Vylučujúce kritérium | áno | 75 % a viac oprávnených výdavkov projektu **je** účelných a vecne oprávnených. | Formulár ŽoNFP:   * Miesto realizácie projektu * Popis projektu * Aktivity projektu a očakávané merateľné ukazovatele   Rozpočet projektu  Prílohy ŽoNFP |
| nie | Viac ako 25 % oprávnených výdavkov projektu **nie je** účelných a vecne oprávnených. |
| 3.3 | Efektívnosť a hospodárnosť výdavkov projektu | Posúdenie efektívnosti a hospodárnosti výdavkov projektu je **tretím krokom** procesu posudzovania oprávnenosti výdavkov odborným hodnotiteľom. Posudzuje sa, či sú oprávnené výdavky primerané k cenám na trhu a či sú v súlade s princípom minimalizácie nákladov pri dodržaní požadovanej kvality a rozsahu výstupov.   1. Odborný hodnotiteľ posudzuje výdavky projektu na základe **podkladov predložených žiadateľom**:  * opis a rozpočet projektu[[13]](#footnote-14) (súčasť ŽoNFP) * prieskum trhu (povinne predkladaný podklad) * ukončené verejné obstarávanie / obstarávanie[[14]](#footnote-15) (dobrovoľne predkladaný podklad, pokiaľ je k dispozícii vo fáze predloženia ŽoNFP, nahrádza prieskum trhu). * štúdia realizovateľnosti a / alebo CBA, prípadne iné podklady (dobrovoľne predkladané žiadateľom v rámci plnenia kritérií pre výber projektov)  1. Odborný hodnotiteľ posudzuje výdavky projektu z pohľadu **percentuálnych limitov**[[15]](#footnote-16) **stanovených vo výzve**.   *Pri posudzovaní efektívnosti a hospodárnosti výdavkov projektu sa berie do úvahy výška výdavkov projektu* ***po ich prípadnom znížení odborným hodnotiteľom v rámci kroku 1 a 2****. V prípade identifikácie nehospodárnych výdavkov sa výška celkových oprávnených výdavkov* ***adekvátne zníži****.* | Vylučujúce kritérium | áno | 75 % a viac oprávnených výdavkov projektu **je** hospodárnych a efektívnych. | Rozpočet projektu  Prílohy ŽoNFP |
| nie | Viac ako 25 % oprávnených výdavkov projektu **nie je** efektívnych a hospodárnych. |

**Doplňujúce informácie k procesu posudzovania oprávnenosti výdavkov:**

Odborný hodnotiteľ pri posudzovaní oprávnenosti výdavkov postupuje v súlade s **Príručkou k oprávnenosti výdavkov**, ktorá je zverejnená na portáli <https://www.eurofondy.gov.sk/index.html>.

**Pri vyhodnocovaní kritérií v rámci posudzovania „finančnej a ekonomickej stránky projektu“** (základnej oprávnenosti, účelnosti a vecnej oprávnenosti, efektívnosti a hospodárnosti výdavkov) hodnotiteľ svoju odpoveď zdôvodní v hodnotiacom hárku odborného hodnotenia a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. V prípade identifikácie neoprávnených výdavkov projektu na základe vyššie uvedených kritérií hodnotiteľ zníži výšku celkových oprávnených výdavkov znížením výšky jednotlivých oprávnených výdavkov, znížením merných množstiev jednotlivých oprávnených výdavkov alebo ich zaradením do neoprávnených výdavkov v celej výške. Ak odborný hodnotiteľ identifikuje neoprávnené výdavky, je povinný konkrétne zdôvodniť prečo výdavky označil za neoprávnené.

**Posudzovanie efektívnosti a hospodárnosti výdavkov** hodnotiteľ vykonáva v nasledujúcom rozsahu:

1. ak ide o výdavky, ktoré **nie sú predmetom verejného obstarávania alebo obstarávania (VO/O)**, odborný hodnotiteľ posúdi hospodárnosť nárokovaných výdavkov na základe svojej odbornosti, skúsenosti a znalosti. Pri posudzovaní vychádza z dokumentácie od žiadateľa (napr. prieskumy trhu, podklady preukazujúce mzdovú politiku žiadateľa, opis projektu). V prípade, že má pochybnosti o dostatočnosti podkladov od žiadateľa a o hospodárnosti predmetných výdavkov uplatní vlastné nástroje (prieskum trhu, sadzobníky, cenníky, atď.) a jednoznačne zadefinuje zdroj svojho overenia do hodnotiaceho hárku.
2. ak ide o výdavky, pre ktoré **už bolo ukončené VO/O** a overenie hospodárnosti výdavkov z VO/O sa uskutočňuje v konaní o žiadosti o NFP a ukončené VO/O bolo predmetom kontroly zo strany Úrade pre verejné obstarávanie v pozícii sprostredkovateľského orgánu pre Program Slovensko je postačujúce, že odborný hodnotiteľ overí hospodárnosť nárokovaných výdavkov na základe svojej odbornosti, skúsenosti a znalosti, pričom dôraz kladie na dokumentáciu k ukončenému VO/O[[16]](#footnote-17). Odborný hodnotiteľ rovnako overí, či suma v rozpočte je totožná alebo nižšia ako výsledná suma z VO/O a túto sumu konfrontuje vo vzťahu k limitom, ak boli stanovené, toto overenie hospodárnosti zaznamená do hodnotiaceho hárku.
3. ak ide o výdavky, pre ktoré **ešte nebolo ukončené VO/O**, odborný hodnotiteľ posúdi hospodárnosť nárokovaných výdavkov na základe svojej odbornosti, skúsenosti a znalosti v kombinácií s posúdením relevantnosti žiadateľom predloženej dokumentácie k preukázaniu hospodárnosti výdavkov. V prípade, že má pochybnosti o hospodárnosti predmetných výdavkov uplatní vlastné nástroje (prieskum trhu, sadzobníky, cenníky, atď.) a jednoznačne zadefinuje zdroj svojho overenia do hodnotiaceho hárku.

Odborný hodnotiteľ je povinný v hodnotiacom hárku zaznamenať všetky použité metódy, zdôvodnenia a skutočnosti / úvahy, ktoré boli podkladom pre posudzovanie a viedli k výroku hodnotiteľa a záverom posúdenia hospodárnosti (tzn. je potrebné uviesť to, aké úkony boli vykonané, aké skutočnosti boli posúdené, aké dokumenty boli zohľadnené pri formulovaní záveru overenia hospodárnosti). Hodnotiteľ sa nemôže spoľahnúť výlučne na podklady od žiadateľa a v hodnotiacom hárku sa len odkázať na uvedené podklady, ale musí uviesť aj vlastné úvahy a zdôvodnenie, prečo na základe predložených podkladov od žiadateľa považuje rozpočet za hospodárny, vrátane zdôvodnenia, prečo nemá o predložených podkladoch pochybnosti a považuje ich za relevantné. Uvedené predstavuje vlastné overenie hospodárnosti, na ktoré využil hodnotiteľ podklady od žiadateľa. Hodnotiteľ je povinný zabezpečiť uchovávanie dokumentácie aj všetkých podkladov z vykonaného posúdenia hospodárnosti výdavkov.

| **4.** | **Administratívna kapacita žiadateľa** | | | | | |
| --- | --- | --- | --- | --- | --- | --- |
| **č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** | **Zdroj overenia** |
| 4.1 | Nastavenie riadenia projektu | Administratívne kapacity môžu byť zabezpečené z interne alebo externe. Posudzuje sa vytvorená / deklarovaná administratívna kapacita žiadateľa na riadenie projektu z nasledujúcich **3 hľadísk**:   1. nastavenie počtu pracovných pozícii (uvádza sa dobrovoľne pri externom zabezpečení kapacít) 2. nastavenie pracovnej činnosti (projektový manažment, monitorovanie, finančné riadenie, publicita, dodržiavanie ustanovení zmluvy o poskytnutí NFP) 3. nastavenie kvalifikačných predpokladov (skúsenosti s obdobnými projektami, vzdelanie, znalosti)   Žiadateľ popisuje aj administratívne kapacity určené na riadenie a monitorovanie projektu v dobe udržateľnosti. | Bodované kritérium | 4 | Žiadateľ má zabezpečené / deklaruje zabezpečenie administratívnych kapacít (interných alebo externých), ktoré sú dostatočné z hľadiska počtu[[17]](#footnote-18), skúseností (riadenie aspoň 1 obdobného projektu) a ktorých kompetencie sú jasne zadefinované. Nastavenie kapacít vytvára predpoklad pre efektívne riadenie projektu počas jeho realizácie aj doby udržateľnosti. | Formulár ŽoNFP:   * Administratívna a prevádzková kapacita žiadateľa |
| 2 | Žiadateľ má zabezpečené / deklaruje zabezpečenie administratívnych kapacít (interných alebo externých), ktoré sú dostatočné, avšak nemajú skúseností s riadením aspoň jedného obdobného projektu. |
| 0 | Administratívne kapacity (interné alebo externé), sú nedostatočné a celkové nastavenie kapacít nevytvára predpoklad pre efektívne riadenie počas realizácie a doby udržateľnosti projektu. |

**V prípade, ak počet ŽoNFP (resp. kumulatívna výška žiadaných príspevkov) prekročí v rámci príslušného hodnotiaceho kola celkovú disponibilnú alokáciu výzvy, uplatní sa nižšie uvedené výberové kritérium, na základe ktorého sa stanoví konečné poradie ŽoNFP:**

|  |  |  |  |  |  |  |
| --- | --- | --- | --- | --- | --- | --- |
| **5.** | **Výberové kritéria** | | | | | |
| **č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** | **Zdroj overenia** |
| 5.1 | Príspevok projektu k napĺňaniu cieľov priority FST a PST | Posudzuje sa kvantifikovaná miera príspevku projektu k priorite FST a k PST, ktorá je vyjadrená ako pomer celkových oprávnených výdavkov[[18]](#footnote-19) na hlavnú aktivitu 1) projektu[[19]](#footnote-20) (v sume vyjadrenej bez DPH) a deklarovanej cieľovej hodnoty ukazovateľa výstupu Kapacita koľajových vozidiel verejnej hromadnej dopravy šetrných k životnému prostrediu[[20]](#footnote-21) | Výberové kritérium | - | **Výberové kritérium sa aplikuje výlučne v prípade, kedy počet (resp. kumulatívna výška žiadaného príspevku) prekročí v rámci príslušného hodnotiaceho kola celkovú disponibilnú alokáciu výzvy.**  Aplikáciou kritéria dochádza k vytvoreniu poradia ŽoNFP podľa miery príspevku projektu k priorite FST a PST, a to od ŽoNFP s najvyšším príspevkom (a teda najnižšou hodnotou výsledného pomeru) po ŽoNFP s najnižším príspevkom (a teda najvyššou hodnotou výsledného pomeru). | Formulár ŽoNFP:   * Aktivity projektu a očakávané merateľné ukazovatele.   Rozpočet projektu |

**Sumarizačný prehľad hodnotiacich a výberových kritérií**

|  |  |  |
| --- | --- | --- |
| **Hodnotiace kritériá** | **Hodnotenie/**  **bodová škála** | **Maximum bodov** |
| **1 Súlad projektu s Programom Slovensko 2021-2027 a jeho príspevok k napĺňaniu programových cieľov** | | |
| 1.1 Súlad projektu s prioritou Fond na spravodlivú transformáciu a s Plánom spravodlivej transformácie územia | áno/nie | - |
| 1.2 Príspevok projektu k napĺňaniu cieľov priority FST a PST | 0;8 | 8 |
| **2 Navrhovaný spôsob realizácie a udržateľnosti projektu** |  |  |
| 2.1 Nastavenie merateľných ukazovateľov projektu | áno/nie | - |
| 2.2 Uskutočniteľnosť aktivít projektu z časového hľadiska | 0;2;4 | 4 |
| 2.3 Kvalita popisu a nastavenia projektu | 0 - 14 | 14 |
| 2.4 Prínos projektu pre rozvoj inteligentných dopravných systémov | 0 - 6 | 6 |
| 2.5 Udržateľnosť projektu | 0 - 9 | 9 |
| **3 Finančná a ekonomická stránka projektu** | | |
| 3.1 Základná oprávnenosť výdavkov projektu | áno/nie | - |
| 3.2 Účelnosť a vecná oprávnenosť výdavkov projektu | áno/nie | - |
| 3.3 Efektívnosť a hospodárnosť výdavkov projektu | áno/nie | - |
| **4 Administratívna kapacita žiadateľa** | | |
| 4.1 Nastavenie riadenia projektu | 0;2;4 | 4 |
| **Spolu za všetky oblasti** | | **45** |

**Na splnenie kritérií odborného hodnotenia musia byť vyhodnotené kladne všetky vylučujúce hodnotiace kritériá a zároveň musí byť splnená minimálna hranica pri bodovaných hodnotiacich kritériách, ktorá predstavuje 60 % z maximálneho počtu bodov bodovaných hodnotiacich kritérií, t. j. 27 bodov.**

|  |
| --- |
| **5 Výberové kritérium** |
| 5.1 Príspevok projektu k napĺňaniu cieľov priority FST a PST |

1. V prípade identifikácie neoprávnených výdavkov projektu (z titulu nesúladu so zoznamom oprávnených výdavkov a príručkou k oprávnenosti výdavkov, neúčelnosti a vecnej neoprávnenosti, alebo neefektívnosti a nehospodárnosti) sa v procese odborného hodnotenia výška celkových oprávnených výdavkov projektu adekvátne zníži. Do výpočtu kvantifikovaného príspevku vstupuje už odborným hodnotiteľom korigovaná výška celkových oprávnených výdavkov projektu. [↑](#footnote-ref-2)
2. Do výpočtu nevstupujú priame výdavky naviazané na hlavné aktivity 2) a 3), ani nepriame výdavky naviazané na podporné aktivity projektu. [↑](#footnote-ref-3)
3. Ukazovateľ je zameraný **aj na nekoľajové vozidlá** v súlade s jeho definíciou v Jednotnom metodickom dokumente tvorby merateľných ukazovateľov a dimenzií intervencií, resp. v Prílohe 2 - Národné definície merateľných ukazovateľov (dostupné na <https://www.eurofondy.gov.sk/dokumenty-a-publikacie/metodicke-dokumenty/index.html>). V kontexte výzvy sa ukazovateľ týka výlučne kapacity autobusov verejnej hromadnej dopravy vyjadrenej počtom cestujúcich (sediacich a stojacich). [↑](#footnote-ref-4)
4. Referenčná hodnota je stanovená ako podiel predpokladaných celkových oprávnených výdavkov naviazaných na ukazovateľ výstupu RCO57 Kapacita koľajových vozidiel verejnej hromadnej dopravy šetrných k životnému prostrediu v rámci priority FST a cieľovej hodnoty pre tento ukazovateľ v rámci priority FST. [↑](#footnote-ref-5)
5. **Upozornenie:** Pri predpokladanom využívaní vodíka je žiadateľ **povinný zabezpečiť využívanie** **čistého vodíka**. [↑](#footnote-ref-6)
6. Strhávajú sa výlučne celé čísla. [↑](#footnote-ref-7)
7. **Odporúčanie**: V prípade nabíjacej infraštruktúry je pozitívne hodnotené plánované využitie systémov riadenia a optimalizácie výkonu nabíjania, ktoré prispievajú k efektivite a hospodárnosti nabíjania. [↑](#footnote-ref-8)
8. Strhávajú sa výlučne celé čísla. [↑](#footnote-ref-9)
9. **Upozornenie:** Žiadateľovi odporúčame naplánovať a popísať spôsob zabezpečenia kontinuity poskytovania dopravných služieb vo verejnom záujme prostredníctvom obstaraných autobusov a súvisiacej infraštruktúry pre alternatívne palivá. Ich využívanie vo verejnom záujme na základe zmluvy o poskytovaní služieb vo verejnom záujme medzi objednávateľom (samosprávou) a dopravcom je totiž nevyhnutné pre zabezpečenie súladu podpory poskytovanej prostredníctvom výzvy s pravidlami v oblasti štátnej pomoci. Keďže môže nastať situácia, kedy dôjde počas doby životnosti majetku k ukončeniu zmluvy o poskytovaní služieb vo verejnom záujme, žiadateľ musí zabezpečiť príslušné vysporiadanie majetkovo právnych vzťahov, teda prevod autobusov a súvisiacej infraštruktúry pre alternatívne palivá novému dopravcovi (ktorý uzavrel zmluvu s objednávateľom), aby bola podpora naďalej v súlade s pravidlami štátnej pomoci v rámci vnútorného trhu EÚ. [↑](#footnote-ref-10)
10. **Odporúčanie:** Žiadateľovi z dôvodu rizika poškodenia autobusov a súvisiacej infraštruktúry pre alternatívne palivá a s ním súvisiacim rizikom prerušenia poskytovania služieb vo verejnom záujme odporúčame zabezpečiť poistenie počas celej doby ich životnosti. [↑](#footnote-ref-11)
11. Strhávajú sa výlučne celé čísla. [↑](#footnote-ref-12)
12. Pod adekvátnosťou sa rozumie odborné posúdenie toho, či navrhovaná položka rozpočtu je potrebná a či je potrebná v popisovanom rozsahu / kvalite vo vzťahu k potrebám projektu. Špecificky v prípade položiek spojených s realizáciou dobrovoľných hlavných aktivít je predmetom posúdenia ich súvis s povinnou hlavnou aktivitou, ako aj adekvátnosť rozsahu výdavkov spojených a dobrovoľnými hlavnými aktivitami vo vzťahu k povinnej hlavnej aktivite. [↑](#footnote-ref-13)
13. Hodnotiteľ overuje správnosť vstupných údajov pre výpočet oprávnených výdavkov, ktoré sú uvedené v rozpočte projektu. Musí byť zohľadnená aj skutočnosť, či žiadateľ je, alebo nie je platcom DPH. V prípade, ak nie je platcom DPH, sumy musia byť uvedené s DPH. V prípade, ak je platcom DPH, sumy musia byť uvedené bez DPH (v závislosti od typu výdavkov). [↑](#footnote-ref-14)
14. V prípade zrealizovaného verejného obstarávania (platná a účinná zmluva s dodávateľom) odborný hodnotiteľ overuje aj dodržanie limitov stanovených vo výzve a/alebo cien stanovených na základe expertízneho posúdenia porovnaním cien uvedených v zmluve s dodávateľom s cenami uvedenými v rozpočte projektu. Ak boli ceny uvedené v rozpočte projektu vyššie ako ceny uvedené v zmluve, alebo ak tieto ceny sú vyššie ako limity výdavkov stanovené vo výzve alebo ak sú tieto ceny vyššie ako ceny stanovené na základe expertízneho posúdenia, odborný hodnotiteľ zníži túto položku. [↑](#footnote-ref-15)
15. V prípade prekročenia stanovených limitov hodnotiteľ vyhodnotí výdavky nad stanovený limit ako neefektívne a nehospodárne a bude adekvátne znížená výška výdavku do úrovne limitu. [↑](#footnote-ref-16)
16. Ak tovary, služby, alebo práce, ktoré boli predmetom VO podliehajú limitom, hodnotiteľ tieto pri posúdení hospodárnosti zohľadní. [↑](#footnote-ref-17)
17. Pri externom zabezpečení kapacít nie je povinné uvádzať počet pracovných pozícií, preto sa v tomto prípade pri odbornom hodnotení neberie do úvahy. [↑](#footnote-ref-18)
18. V prípade identifikácie neoprávnených výdavkov projektu (z titulu nesúladu so zoznamom oprávnených výdavkov a príručkou k oprávnenosti výdavkov, neúčelnosti a vecnej neoprávnenosti, alebo neefektívnosti a nehospodárnosti) sa v procese odborného hodnotenia výška celkových oprávnených výdavkov projektu adekvátne zníži. Do výpočtu kvantifikovaného príspevku vstupuje už odborným hodnotiteľom korigovaná výška celkových oprávnených výdavkov projektu. [↑](#footnote-ref-19)
19. Do výpočtu nevstupujú priame výdavky naviazané na hlavné aktivity 2) a 3), ani nepriame výdavky naviazané na podporné aktivity projektu. [↑](#footnote-ref-20)
20. Ukazovateľ je zameraný **aj na nekoľajové vozidlá** v súlade s jeho definíciou v Jednotnom metodickom dokumente tvorby merateľných ukazovateľov a dimenzií intervencií, resp. v Prílohe 2 - Národné definície merateľných ukazovateľov (dostupné na <https://www.eurofondy.gov.sk/dokumenty-a-publikacie/metodicke-dokumenty/index.html>). V kontexte výzvy sa ukazovateľ týka výlučne kapacity autobusov verejnej hromadnej dopravy vyjadrenej počtom cestujúcich (sediacich a stojacich). [↑](#footnote-ref-21)